ועדת הכלכלה, כנסת 24, פרוטוקול מספר 257, 2022-06-07 09:07

איתן גינזבורג: בוקר טוב.

איתן גינזבורג: אני מתכבד לפתוח את ישיבת ועדת הכלכלה של הכנסת.

איתן גינזבורג: היום יום שלישי 7 ביוני 2022, ח' בסיון התשפ"ב.

איתן גינזבורג: אנחנו עוסקים בצו התעבורה (עבירות קנס) (תיקון) התשפ"ב-2022 בדבר תיקונים בגובה הקנסות בעבירות תנועה.

איתן גינזבורג: אנחנו יודעים מה מתרחש היום בדרכים.

איתן גינזבורג: אנחנו רואים איך חייהם של עוברי אורח ורוכבי כלים שונים – אופניים, קורקינטים, סגווי – נתקלים.

איתן גינזבורג: רק אתמול נהרג ילד בן 10 , נהרג עוד אזרח בגיר ואחרים נפגעו מאותם כלים.

איתן גינזבורג: אי אפשר להישאר במצב הנוכחי וחייבים לעשות משהו.

איתן גינזבורג: אני לא בטוח שעלייה בגובה הקנסות הוא הפתרון.

איתן גינזבורג: כידוע עמדתי היא שצריך להעביר עוד אכיפה, עוד יכולות אכיפה ועוד סמכויות אכיפה למי שנמצא בשטח ואלה הם הפקחים העירוניים שפרוסים בצורה הרבה יותר מסודרת והרבה יותר רחבה מאשר משטרת ישראל שעושה עבודה מאוד חשובה אך יש לה גם משימות רבות והיא לא יכולה להגיע לכל מקום, בטח לא בתוך מרכזי הערים.

איתן גינזבורג: אני מקווה שיגיעו במהרה התקנות של המשרד לביטחון פנים אשר יעבירו עוד סמכויות אכיפה לאותם פקחים בשלטון המקומי על מנת שנוכל לצמצם את התופעה ואת הנתונים המזעזעים אליהם נחשפנו לאחרונה.

איתן גינזבורג: אני אתן מספר נתונים כדי לסבר את האוזן לכולנו ואז נצלול לצו.

איתן גינזבורג: בשנה שעברה דווח למשטרה על למעלה מ-1,600 בני אדם שהיו מעורבים בתאונה.

איתן גינזבורג: בסך הכול נפגעו 953 נוסעי כלים חשמליים, מה שמהווה עלייה של למעלה מ-37 אחוזים.

איתן גינזבורג: 382 פצועים נוספים אושפזו בבתי חולים כתוצאה מתאונות קורקינט חשמלי למשל ולא דווחו למשטרה כתאונות.

איתן גינזבורג: אנשים נפגעו, הגיעו לבית חולים, שם זה נשאר.

איתן גינזבורג: מדובר בעלייה של למעלה מ-46 אחוזים משנה קודמת.

איתן גינזבורג: על הנתונים האלה אי אפשר לעבור לסדר היום.

איתן גינזבורג: הם לא מתקבלים על הדעת.

איתן גינזבורג: העלייה המתמדת בשימוש בכלים חשמליים שבסך הכול הם ברכה ובשורה לציבור, למרחב העירוני, להתניידות, לא מזהמים, מהווים תחליף מצוין לרכב פרטי ואפילו גם לאוטובוסים, אבל לא יכול להיות שהחוק הישראלי לא מסוגל לאכוף נסיעה בטוחה בכלים האלו.

איתן גינזבורג: בזמנו, עת ניהלתי את הוועדה הקודמת, אמרתי – זה היה כבר לפני כמה חודשים, אז הגשתי את הצעת החוק שלי לייעול האכיפה ולהגברת סמכויות האכיפה ברשויות המקומיות – שאין זמן לגרירת רגליים וכל יום שעובר ללא יכולת אכיפה משמעותית, עלול לגרום לעוד נפגעים.

איתן גינזבורג: את התוצאות ראינו אתמול ואלה תוצאות שקורות כמעט בכל שבוע.

איתן גינזבורג: את המצב הזה חייבים לתקן, בין אם בחקיקה ובין אם בתקנות שיביאו המשרדים.

איתן גינזבורג: אני שמח שמשרדי הממשלה, גם המשרד לביטחון פנים וגם משרד התחבורה, לוקחים ברצינות את העניין הזה.

איתן גינזבורג: היום נדון בתקנות של משרד התחבורה ונראה מה אפשר לאשר מתוך נקודת הנחה שהגברת אכיפה מצילת חיים, הגם שאנחנו עוסקים רק בצו הקנסות.

איתן גינזבורג: אני מאוד מאוד מקווה שהמשרד לביטחון פנים יביא בהקדם האפשרי את התקנות עליהן הוא דיבר כל כך הרבה זמן.

איתן גינזבורג: לדעתי התהליך שעבר היה תהליך ארוך מדי כאשר בזמן הזה יכולנו גם להעביר חקיקה אבל מה שעבר עבר ואנחנו עם הפנים לעתיד.

איתן גינזבורג: אני מקווה שאחרי שתסתיים תקופת הפרסום לידיעת הציבור, השימוע הציבורי, התקנות יגיעו לכאן במהרה בלי יותר מדי התמהמהות.

איתן גינזבורג: אני קורא מכאן למשרד המשפטים לשנס מותניים ולאשר למשרד לביטחון פנים את התקנות האלה על מנת שיגיעו לשולחן הוועדה.

איתן גינזבורג: עד כאן דברי הפתיחה שלי.

איתן גינזבורג: כאמור, אנחנו היום עוסקים בצו התעבורה (עבירות קנס).

יאיר מתוק: הייעוץ המשפטי, המשרד לביטחון פנים.

יאיר מתוק: אני רק אציין שלגבי הצו, כבר פרסמנו אותו להערות הציבור ולדעתי כבר תם פרק הזמן.

יאיר מתוק: בימים הקרובים אנחנו פונים גם לשרת התחבורה וגם לשרת הפנים כדי לקבל את האישור שלהן ואני מאמין שבתקופה הקרובה זה יגיע לאישור הוועדה.

יאיר מתוק: אני אגיד שאמור להיות דיון בשבוע-שבועיים הקרובים בראשות מנכ"ל המשרד לגבי מספר סוגיות מצומצמות ששנויות במחלוקת בינינו לבין משרד המשפטים ומשרד התחבורה.

איתן גינזבורג: לעניין ההגדרה של מדרכות וכולי.

יאיר מתוק: כן.

יאיר מתוק: יש איזשהו היבט קטין לגבי קטינים תחת לגיל 16 בנושא העברות מידע בין רשויות מקומיות למשטרה.

יאיר מתוק: סוגיות שהן בעיקר לוגיסטיות.

איתן גינזבורג: הרמת לי להנחתה.

איתן גינזבורג: אני לא אוהב מילים כמו בימים הקרובים או בקרוב.

איתן גינזבורג: אלה דברים אמורפיים.

איתן גינזבורג: בכל ועדה בה נאמרים לי ימים קרובים ובקרוב, אני שואל מתי.

איתן גינזבורג: מה התאריך בו הצבתם לעצמכם על מנת לעמוד ביעדים האלה, על מנת להביא את זה לכדי סיום?

יאיר מתוק: קשה לי להגדיר תאריך מדויק אבל להבנתנו, גם מהשיחה עם לשכת המנכ"ל, בשבועיים הקרובים אמור להיות שיחה בראשות המנכ"ל כדי לסגור את הנושאים האחרונים ולגבי הצו, כמו שציינתי, כבר פרסמנו אותו בהוראת המנכ"ל ולדעתי גם תמו הימים -אתמול או שלשום – להערות הציבור.

יאיר מתוק: אנחנו פונים – אני מאוד מקווה השבוע – גם לשרת התחבורה וגם לשרת הפנים כדי לקבל את האישור שלהן ולהגיע לוועדה.

יאיר מתוק: זה פחות או יותר לוח הזמנים.

יאיר מתוק: קשה לי לומר תאריכים מדויקים אבל זה סדר הזמנים.

איתן גינזבורג: במצב חירום רשמי, אם היו קורים מקרים מזעזעים אחד אחרי השני או למשל – אני לא רוצה להשוות את זה לאירועים אחרים - אירועים מאוד מאוד קריטיים, אני מקווה שבשבועיים – השבוע הקרוב שנותרו לו עוד יומיים – היו מזיזים הכול הצידה, דנים בזה, עוסקים בזה, מכריעים בכך ומביאים את זה לכנסת על מנת לאשר.

איתן גינזבורג: אני מבין שתשובה יותר טובה מזה אני לא אקבל בוועדה אלא אם כן תפתיע אותי במהלך הדיון.

יאיר מתוק: אני אעביר את המסר גם ללשכת השר.

איתן גינזבורג: כל יום שעובר והצו לא נדון ולא נחתם, זה אומר פחות יכולות אכיפה.

איתן גינזבורג: תזכרו ממתי הנושא הזה נמצא על סדר היום.

איתן גינזבורג: אני הגשתי את הצעת החוק שלי, אם אני לא טועה בדצמבר, ומאז עברה כבר חצי שנה.

איתן גינזבורג: אין סיבה בעולם שזה יקרה.

איתן גינזבורג: אני מזכיר באותה הזדמנות – חבר הכנסת יעקב אשר לא כאן – שבזמנו דובר על לוחיות רישוי לכלים כאלה ואחרים, לראות איך אפשר לאתר אותם, לצלם אותם, כלים שעברו עבירות ואפשר לאתר את האנשים האלה, לקיים רישום וכולי.

איתן גינזבורג: אני לא יודע איפה זה נמצא.

איתן גינזבורג: אני מניח שזה במשרד התחבורה.

חוה ראובני: כן.

איתן גינזבורג: בוקר טוב גברתי.

איתן גינזבורג: תוכלי להשיב לשני הנושאים, גם למחלוקת שביניכם לבין המשרד לביטחון פנים וגם ביחס להצעת החוק שלי.

חוה ראובני: אני לא בטוחה לאיזה הצעת חוק אדוני מכוון ואני גם לא בטוחה לאיזו מחלוקת עורך דין מתוק מכוון.

חוה ראובני: במהות אנחנו בהסכמה מלאה.

חוה ראובני: נעשתה עבודת מטה.

איתן גינזבורג: לא.

איתן גינזבורג: יצאה מהצו של המשרד לביטחון פנים סוגיה מסוימת שאין לכם עליה הסכמה.

איתן גינזבורג: התקנות פורסמו ללא רכיב שמשרד התחבור התנגד לו.

חוה ראובני: איזה רכיב?

יאיר מתוק: אדוני, יש מספר היבטים.

יאיר מתוק: זה לא בדיוק שנוי במחלוקת עם משרד התחבורה ועם משרד המשפטים.

יאיר מתוק: אני אדייק.

יאיר מתוק: הכוונה עם משרד התחבורה, זה יותר ההגדרה של מדרכה.

חוה ראובני: זה לא עניין של מחלוקת.

חוה ראובני: זה עניין של שלביות.

יאיר מתוק: זאת נגזרת מהצו שהיום אנחנו מתקנים שבעיקר נוגע לקסדות.

חוה ראובני: אני אשיב יותר באופן כללי.

חוה ראובני: אחד הדברים שרצינו כולנו, בהסכמה, זה להרחיב את הסמכויות של הפקחים וגם את האיסורים המהותיים שהיום מוטלים על מדרכה, גם על מרחבים אחרים שנועדו להולכי רגל.

איתן גינזבורג: כמו כיכרות למשל.

חוה ראובני: כמו כיכרות טיילות, אין ספור כאשר ה-אין ספור הזה זאת הבעיה.

חוה ראובני: היו מספר ישיבות עם מספר טיוטות נוסח שניסו להרחיב את הגדרת המדרכה או ליצור הגדרה נוספת של מרחב או דרך הולכי רגל, כל מיני שמות, כדי שנתקן אותם בתקנות התעבורה.

חוה ראובני: הפקחים הרי לא יכולים לאכוף אם אין איסור בתקנות התעבורה.

חוה ראובני: הצו שלהם אוכף איסורים מהותיים שאנחנו קובעים בתקנות התעבורה.

חוה ראובני: הצו שלהם הוא רק סמכות אכיפה.

חוה ראובני: אם כן, קודם כל צריך לקבוע את האיסור ורק אחר כך אפשר לתת סמכות אכיפה.

חוה ראובני: נעשה מאמץ עצום, סדרה של ישיבות וטיוטות בהרכבים שונים, טיוטות נוסח שהוחלפו, והבעיה שלנו הייתה עם אותם מקומות שלא ניתן לתמרר אותם בתמרורים של הולכי רגל.

חוה ראובני: רחבות פתוחות כאלה שאין להן נקודות כניסה ויציאה, אתה לא רוצה להקיף אותן בגדר, הן נועדו מבחינה עירונית להיות פתוחות ואי אפשר להציב תמרור.

חוה ראובני: איך ידע האדם שכאן זה נחשב מרחב הולכי רגל?

חוה ראובני: לא הצלחנו להגיע לפתרון.

חוה ראובני: כל הזמן חיכו לפתרון הזה כדי לפרסם את הצו כדי שהוא יכלול התייחסות גם להגדרה הזאת.

חוה ראובני: בסופו של דבר הוחלט שהמצוין הוא האויב של הטוב מאוד ובואו נתקדם עם מה שיש.

חוה ראובני: לכן הם התקדמו עם הצו שלהם ופרסמו אותו להערות ציבור גם בלי פתרון עניין המדרכה שעדיין הוא פנדינג ואנחנו ננסה להגיע איתו לפתרון ויכול להיות שניאלץ להסתפק באלה שניתן לתמרר.

חוה ראובני: כנראה שהדלתא של מקומות שהם לא מדרכה ולא ניתן להציב לגביהם תמרור שכאן זאת כניסה למקום שמיועד להולכי רגל, היא מאוד מאוד מצומצמת.

חוה ראובני: בואו נפתור קודם את כל אלה שכן אפשר לתמרר.

חוה ראובני: לא לעכב את הפתרון של כיכרות, רחבות וגנים ציבוריים בגלל מרחבים מועטים ביחס שהם פחות מוגדרים.

חוה ראובני: הם פחות מוגדרים מבחינת המונח הגדרה.

חוה ראובני: אין להם גדר, אין להם נקודת כניסה, אין להם נקודת יציאה, אין מקום טבעי להעמיד תמרור שיעמיד את הרוכב בפני האזהרה שכאן הולכים הולכי רגל ולך כאן אסור לרכב.

איתן גינזבורג: יש הגדרה כזאת לכלי רכב?

איתן גינזבורג: כלי רכב יודע שלא להיכנס לכיכר הבימה או לאיזה גן שעשועים?

חוה ראובני: בדרך כלל הוא לא יכול פיזית.

איתן גינזבורג: מה זה בדרך כלל?

איתן גינזבורג: ועוד איך הוא יכול להיכנס פיזית.

חוה ראובני: אני לא יודעת לומר.

איתן גינזבורג: מה קורה אם העירייה לא מציבה עמודונים כאלה שמונעים כניסתם פיזית?

חוה ראובני: לגינה הציבורית מתחת לביתי, לצערי טרקטורונים נכנסים לתוכה.

איתן גינזבורג: אם רכב נכנס לאותו גן ציבורי או לרחבת הבימה, יש איסור בחוק שמונע ממנו את הכניסה?

חוה ראובני: ככל שזה מתומרר, כן.

איתן גינזבורג: גם את יודעת שאין תמרורים במקומות האלה.

איתן גינזבורג: בגינה הציבורית שמתחת ביתך יש תמרור?

חוה ראובני: לא.

איתן גינזבורג: האם יש אכיפה או מניעה מכלי רכב להיכנס למקומות כאלה?

חוה ראובני: אני לא מכירה תקנה ייעודית שמדברת על זה.

סימונה זילבר: יש סעיף שאומר שכל כלי רכב צריך להיות במקום המיועד לו.

חוה ראובני: אבל אם לא כתוב שזה מיועד להולכי רגל?

סימונה זילבר: כתוב שרכב נוסע רק בכביש, אופניים נוסעים רק בכביש אלא אם כן יש שביל.

סימונה זילבר: כך אני מבינה את זה.

איתן גינזבורג: אני חושב שזה יותר נוגע לכיוון של הקומנסנס, ואז באותו הקשר של קומנסנס אפשר גם לומר שבקומנסנס ברחבות כאלה צרי לאכוף למשל קסדה וכולי.

איתן גינזבורג: אי אפשר למנוע קורקינטים ואופניים חשמליים או אופניים בכלל באזורים האלו אבל להתחיל עכשיו לעכב את כל הסיפור הזה בגלל היכולת של תמרור, פשוט קובעים את זה כאמירה כללית בחוק, כפי שגברתי ציינה, מה המשמעות במקומות הללו, בלי היכולת לתמרר את עצמך לדעת.

חוה ראובני: יש אמירה כללית כזאת בתקנה 34(א).

חוה ראובני: הבעיה היא שקומנסנס הוא לא בסיס להעמיד מישהו לדין פלילי או לתת לו קנס, ברירת משפט.

חוה ראובני: על בסיס קומנסנס אפשר לחנך.

חוה ראובני: ילדים קטנים משוכנעים שעד גיל 9 יש איסור לחצות כביש לבד, אלא שזה לא כתוב בשום מקום וזאת רק הייתה הסברה אפקטיבית.

חוה ראובני: קומנסנס, אי אפשר לאכוף על בסיס ואתה רוצה להוביל כאן שינוי התנהגות על ידי אכיפה.

איתן גינזבורג: מה עושים לרכב שנכנס לכיכר הבימה?

סימונה זילבר: הבעיה היא לא בקומנסנס.

סימונה זילבר: הבעיה היא הסמכות של הפקחים.

סימונה זילבר: הקומנסנס קיים, התקנה קיימת כמו שחוה אמרה.

סימונה זילבר: הבעיה היא מהצד של סמכות הפקחים.

סימונה זילבר: למשטרה אין בעיה של סמכות.

סימונה זילבר: הסמכות של הפקחים בחוק כיום מוגבלת לאכיפה על מדרכה ובצדק.

סימונה זילבר: זו גם העמדה שלנו, שהם לא צריכים לאכוף בכביש.

סימונה זילבר: לכן גם עלה הקושי של אכיפה במקומות שהם לא מוגדרים, לא עונים על הגדרת מדרכה.

איתן גינזבורג: אם את מרחיבה את הגדרת המדרכה לשטח ציבורי פתוח, מה הבעיה עם ההגדרה הזאת?

סימונה זילבר: אז הפקחים גם יכולים לאכוף בדיונה הגדולה באשדוד.

סימונה זילבר: השאלה אם זה מה שאנחנו רוצים.

איתן גינזבורג: נכון.

איתן גינזבורג: מה הבעיה?

סימונה זילבר: הסמכות היא מאוד רחבה ואמורפית והכוונה היא לגדר ולצמצם אותה.

סימונה זילבר: אולי משרד המשפטים יוכל להסביר כי זו עמדה שלו.

סימונה זילבר: לא שלנו.

חוה ראובני: אנחנו לא רוצים לבטל את ענף רכיבת השטח.

חוה ראובני: אם כל מקום פתוח – אסור לרכב על אופניים בשטחים פתוחים.

איתן גינזבורג: לא.

איתן גינזבורג: שטח ציבורי פתוח, יש לו הגדרה בחוק התכנון והבנייה.

סימונה זילבר: אני אצטרף לדבריה של חוה כי היינו שותפים לישיבות האין סופיות האלה.

סימונה זילבר: הנושא הוא מורכב מכל הכיוונים ויש רצון לתת את הסמכות לפקחים אלא שצריך למצוא את המתכון הנכון ואת זה עוד לא הצלחנו.

איתן גינזבורג: כמה זמן לוקח למצוא את המתכון?

חוה ראובני: אם יורשה לי, אני אעבור לצו שמונח לפנינו.

איתן גינזבורג: נסיים קודם את הנקודה הזאת בהתייחסות משרד המשפטים.

עביר מטאנס: ייעוץ וחקיקה.

עביר מטאנס: אני מצטרפת לדברי חברותיי.

עביר מטאנס: לתת הגדרה מאוד רחבה, זה יוצר בעיות במקומות שלא בטוח שרצינו.

עביר מטאנס: מה שאמרה חוה, זה נכון.

עביר מטאנס: עבירה פלילית צריכה להיות כמה שיותר ספציפית, מצומצמת ומובנת.

עביר מטאנס: ככל שההגדרות הן יותר רחבות, יש יותר קושי לאכוף אותן וגם יותר קל לתקוף אותן לאחר מכן.

עביר מטאנס: הייתי שותפה לחלק ובחלק אחר היו שותפים אנשים אחרים ממשרד המשפטים.

עביר מטאנס: אנחנו באמת עושים את המיטב כדי לנסות לכלול בהגדרה את כל המקומות שאנחנו רוצים אבל מצד שני שלא תהיה הגדרה מאוד מאוד רחבה.

איתן גינזבורג: לא נצא מזה ראש.

איתן גינזבורג: נעבור לצו.

חוה ראובני: לא הזנחנו את זה ואנחנו עובדים ובסוף נגיע למקסימום שאפשר שאולי הוא לא יהיה 100 אחוזים אבל הוא ייתן לנו צעד גדול קדימה.

חוה ראובני: זו השאיפה.

איתן גינזבורג: אני שמעתי קודם את המילה שלביות וזה כבר הטריד אותי אבל בואו נתקדם.

חוה ראובני: לגבי הצו הנוכחי.

חוה ראובני: אדוני פתח ואמר שהעלאת גובה קנסות זה לא הפתרון.

חוה ראובני: אני מבקשת לציין שאני מסכימה.

חוה ראובני: זה לאו דווקא פתרון להעלות קנסות.

חוה ראובני: קודם כל, צריכה להיות אכיפה.

חוה ראובני: כאן בוועדה מכירים אותי כאומרת שאנשים מצייתים לחניה בכחול-לבן למרות שהקנס שם הוא רק 100 שקלים, כי הם יודעים שלא יעברו 5 דקות והם יקבלו קנס.

חוה ראובני: המכפלה בסיכוי להיתפס הופכת ליותר אפקטיבית.

חוה ראובני: ככל שנוגע כאן לכלים החשמליים הקלים, לא מדובר כאן על העלאת קנסות אלא על יצירת קנסות.

חוה ראובני: מדובר כאן בעבירות שהן חדשות יחסית, שנקבעו בשלהי הכנסת ה-20 ושהן כיום עבירות של הזמנה לדין.

חוה ראובני: המשמעות של עבירות הזמנה לדין היא שככל שהמשטרה עוסקת באכיפה הזאת, היא לא ששה להזמין אדם לדין על רכיבה באופניים וכך להעמיס על בתי משפט לתעבורה וכולי.

חוה ראובני: אלה לא עבירות שמתאימות לנהל עליהן דיון משפטי בבית משפט.

חוה ראובני: דבר שני שנובע מהזמנה לדין הוא שאי אפשר - אפילו אם היינו רוצים – להסמיך את הפקחים העירוניים.

חוה ראובני: הם מוסמכים לתת רק ברירות משפט.

חוה ראובני: לפיכך החיוניות של הצו הזה, זה כלי ליצור אכיפה.

חוה ראובני: אפשר יהיה לאכוף על ידי קנסות.

חוה ראובני: זה אומר שאפשר יהיה להסמיך לגביהם את הפקחים העירוניים ויש הרבה יותר סיכוי שאם שוטר בהזדמנות כזו או אחרת יאכוף, הוא גם יבצע את האכיפה כי נכון לתת קנסות.

חוה ראובני: לא מדובר בהקשר הזה על העלאת קנסות.

חוה ראובני: אמרת ובצדק שאנחנו מגיעים אחרי הרבה זמן וזה נכון אלא שמבחינתי הצו הזה היה מוכן בתחילת 2019.

חוה ראובני: הוא יושב אצלי בתיקיות במחשב מתחילת 2019.

חוה ראובני: כאשר קמו ממשלות, ניסיתי לקדם אותו ואני שמחה שאנחנו סוף סוף מגיעים לדיון.

חוה ראובני: בנושאים אחרים שנמצאים בצו שאינם נוגעים לאופניים והכלים החשמליים, יש כאן מרכיב של העלאת קנסות או גם יצירת קנסות לעבירות חדשות.

איתן גינזבורג: אני מציע שנקרא את הצו, נסביר אותו, נתקדם סעיף-סעיף ונבדוק אם יש מי שרוצה להתייחס אליו.

איתן גינזבורג: נשמע את גברת חגית אוריאן ממחזירים את הבטיחות להולכי רגל.

איתן גינזבורג: אנחנו עכשיו דנים ממש בתקנות ואנחנו צריכים לקרוא אותן כי זה ממש דבר חקיקה, כמה מילים כלליות וקצרות.

חגית אוריאן: תודה רבה חבר הכנסת גינזבורג.

חגית אוריאן: אני חולקת על אי רצונכם להעלות קנסות לרכיבה.

חגית אוריאן: כלכלית העלאת הקנסות תתמרץ את הרשויות ואת הפקחים כן לאכוף במרחב הולכי הרגל שם הקנס על רכיבה הוא רק 250 שקלים, שזה פחות מקנס על אי איסוף צואת כלבים.

חגית אוריאן: העלאת הקנס כן תתמרץ אותם ואני גם יכולה להעריך – אני לא רוצה להלאות אתכם במה שקורה בתל אביב – שהעלאת קנסות כן תתמרץ לאכוף כמו שאתם כולנו רוצים.

חגית אוריאן: יש לי בקשה.

חגית אוריאן: מכובדיי, אני משתתפת בדיונים עוד מתחילת 2014.

חגית אוריאן: בכל הדיונים.

חגית אוריאן: אתם מחוקקים ויש לכולכם רצון טוב, אני בטוחה בזה, אתם מתפלפלים על סעיפי סעיפים אבל בשטח, מתחילת 2014, זה לא משנה כלום.

חגית אוריאן: המצב רק מחמיר כי אין מי שיאכוף.

חגית אוריאן: אתם יכולים להכניס עוד אלפיים חוקים ואלפיים תקנות אבל אין מספיק פקחים גם במרכז תל אביב למרות מה שעיריית תל אביב אומרת.

חגית אוריאן: כך זה גם בכל הארץ, בכל יתר הרשויות.

חגית אוריאן: שוטרי תנועה אין בכלל.

חגית אוריאן: יפה שאנחנו מדברים על כל התקנות היפות האלו אבל אין מי שיאכוף אותן.

חגית אוריאן: אני מזכירה לכם את לוחית הזיהוי.

חגית אוריאן: לפקחים נמאס לרדוף אחרי רוכבים כי הם בורחים להם.

חגית אוריאן: במקרה מה שהפקחים עושים, הם אוכפים רק רוכבי אופנועים כי קל לצלם מרחוק ויש להם לוחיות זיהוי.

חגית אוריאן: את הרוכבים על הדו גלגלים חשמליים, הם כבר התייאשו והם לא אוכפים כי הם בורחים להם.

חגית אוריאן: אם לא תעשו לוחית זיהוי, מה הועילו חכמים בתקנתם?

חגית אוריאן: אנחנו יכולים לחוקק והכול טוב ויפה אבל אם אתם לא תכפו על הרשויות המקומיות לסלול שבילי אופניים ולא רק שתכפו עליהן אלא גם תגדירו כמה, היכן ומתי – הבעיה לא תיפתר.

חגית אוריאן: היום למשל ראש עיריית רמת גן ביכה את מותו של אותו ילד אומלל אבל אני יכולה להגיד לכם שברמת גן כמעט ואין שבילי אופניים, אז מה זה יעזור אם נבכה?

חגית אוריאן: אני מזכירה לכם ששבילי אופניים - שהם חשובים מאוד - ימשיכו לחצות מעברי חציה.

חגית אוריאן: מעברי החציה הם מוקדי הבעיות.

חגית אוריאן: משטרת ישראל ממשיכה לא להסמיך את פקחי הרשויות לאכוף בכיוון הנסיעה.

חגית אוריאן: רוכבי הדו גלגליים ממשיכים להעיף אותנו ולדרוס אותנו בכיוון הנסיעה כי הם על הכביש.

חגית אוריאן: המשטרה, עם כל הכבוד לה, יכולה להגיד עד מחר שהיא רוצה לקדם את העניינים אבל אם היא לא תאפשר להם – והיא לא נמצאת במרחב העירוני – מה יקרה, מה ימשיך לקרות?

חגית אוריאן: גם אתמול הילד רכב במעבר חציה.

חגית אוריאן: מי אוכף את זה?

חגית אוריאן: זה גם שומר עליהם.

חגית אוריאן: הפקחים במעברי החציה בכיוון הנסיעה ישמרו על הרוכבים שלא מאטים ברמזורים ואתם מדברים כאן על תמרורים.

חגית אוריאן: מי מתייחס לתמרורים?

חגית אוריאן: איפה אתם חיים?

חגית אוריאן: הם לא מתייחסים לאור אדום.

חגית אוריאן: הם נדרסים ואנחנו נדרסים.

חגית אוריאן: משטרת ישראל, אין לכם כוח אדם במרחב העירוני, תכירו בפקחים.

איתן גינזבורג: תודה רבה.

איתן גינזבורג: זה בדיוק מה שאנחנו מתכוונים לעשות.

איתן גינזבורג: אנחנו מקווים שהדבר הזה יגיע בשבועיים הקרובים.

איתן גינזבורג: אני שואל שאלת הדיוט.

איתן גינזבורג: למה אתם צריכים לקבוע בצו דרגות קנס במקום טבלה?

איתן גינזבורג: ליד העבירה עצמה, לכתוב את סכום העבירה אלא כותבים א', ב', ג', ד', ו'.

איתן גינזבורג: מי יודע מה זה א', ב', ג', ד', ו'?

איתן גינזבורג: למה לא לעשות את זה פשוט?

איתן גינזבורג: רישיון הנפקה – 250 שקלים.

איתן גינזבורג: לא, לכו ל-ב'.

איתן גינזבורג: ב' זה ככה לפי הטבלה.

איתן גינזבורג: יש תשובה לגברתי?

חוה ראובני: זה נוסח שקיים.

איתן גינזבורג: אבל זה נוסח שירד משמיים מהר סיני?

חוה ראובני: זה הפורמט.

איתן גינזבורג: זה הפורמט.

איתן גינזבורג: היא היועצת המשפטית של כל משרד התחבורה.

חוה ראובני: היא לא היועצת המשפטית של כל משרד התחבורה.

איתן גינזבורג: לפחות היא במשרד התחבורה.

איתן גינזבורג: יש לך יכולות רבות בתוך הלשכה.

חוה ראובני: זה עניין טכני.

חוה ראובני: ניתן היה להחליף את זה.

איתן גינזבורג: אני מציע למשרד התחבורה ולמשרד המשפטים, רק כדי לפשט ולסייע להדיוטות כמוני ולשאר אזרחי ישראל שרוצים אולי לקרוא את הצו ולהבין מה כתוב בו, לשנות את זה.

איתן גינזבורג: כאשר מביאים תקנה ואומרים למעט בנסיבות המפורטות במסרים סידוריים 3ב ו-3ג דרגת קנס ב' או דרגת קנס ד', במקום ד' יבוא ה' – אף אחד לא יודע במה מדובר.

איתן גינזבורג: כאשר אומרים שגובה הקנס יהיה 500 במקום 250, כולם מבינים במה מדובר.

איתן גינזבורג: צווים לא נועדו רק למשפטנים כמוך וכמוני אלא נועדו גם לאנשים שצריכים לקרוא את זה ולהבין מה החוק אומר.

איתן גינזבורג: עד כאן הערתי.

איתן גינזבורג: שיעורי בית.

חוה ראובני: צו התעבורה (עבירות קנס) (תיקון), התשפ"ב-2022 בתוקף סמכותי לפי סעיפים 1 ו-30 לפקודת התעבורה (להלן – הפקודה) בהסכמת שר המשפטים ובאישור ועדת הכלכלה של הכנסת לפי סעיף 30(א) לפקודה, וסעיף 2(ב) לחוק העונשין, התשל"ז-1977, אני מצווה לאמור:

חוה ראובני: בתוספת לצו התעבורה (עבירות קנס), התשס"ב-2002 –

3 יבוא: מספר מספר פירוט נוסף לעבירה דרגת סידורי הסעיף הקנס 3א 62(12) למעט בנסיבות המפורטות במספרים ב סידוריים 3ב ו-3ג.

3 יבוא: 3ב 62(12) בחסימת רכב הנושא תג נכה, החונה ד במקום חניה לנכים.

3 יבוא: 3ג 62(12) בחסימת הכניסה או היציאה מרכב הנושא ה תג נכה, החונה במקום חניה לנכים.

3 יבוא: בשנת 2018 נוספה לפקודת התעבורה עבירה חדשה.

איתן גינזבורג: אני מת לשאול את חגית אם היא הבינה.

חוה ראובני: האם הצו מיועד להיות חקיקה פורמלית ולציבור נותנים מסמך אחר או שכותבים איזה טקסט חופשי ואז אולי זה כר לסנגורים להתגדר בו שזה לא ברור וזה לא חד משמעי וזה לא מדויק.

חוה ראובני: זה עניין של השקפת עולם.

חוה ראובני: עכשיו אני אסביר מה הקראתי.

חוה ראובני: אגב, כשרואים את זה בתוך הצו ולא כתיקון לצו, זה יותר ברור.

איתן גינזבורג: כן, אני רואה את זה בתוך הצו.

חוה ראובני: בשנת 2018 נוספה עבירה חדשה לפקודת התעבורה, איסור של חסימת רכב חונה.

חוה ראובני: פלאי פלאים, עד עכשיו זה לא היה.

חוה ראובני: עכשיו אנחנו רוצים להפוך את זה לעבירת קנס.

חוה ראובני: הצו מדבר על חסימת רכב חונה, ודבר שני, הוא מדבר על חסימת מקום חניה של נכה.

חוה ראובני: למקומות חניה של נכים צמודה מעין מעטפה, כי זה מקום מורחב, מעבר למקום החניה יש עוד איזה שטח מסומן, מפוספס, שנועד לכיסא גלגלים.

איתן גינזבורג: זה לא קיים בכל רשות.

חוה ראובני: זה התקן.

איתן גינזבורג: כל רשות מקומית עושה את זה אחרת.

חוה ראובני: הסעיף מתייחס לחסימת אזור ההיערכות הזה, התוסף הזה, כאל חסימת מקום חניה לנכה כי המשמעות היא שהנכה לא יכול להשתמש במקום.

איתן גינזבורג: זה נכון לחניון.

איתן גינזבורג: זה לא נכון לרחוב.

איתן גינזבורג: המעטפה שאת מדברת עליה נמצא בעיקר בחניונים ולא נמצא ברחוב בו יש חניית נכים, בין אם בשעות מוגבלות ובין אם רכב מסוים.

איתן גינזבורג: אני מכיר את הסימון של הרשויות המקומיות עם 6 מטרים כדי לאפשר לרכב נכה להיכנס הגם שלפעמים רכב נכים - בטח בישראל כשיש לנו נכים רבים לצערנו – לפעמים הוא רכב קטן מאוד ואין לו צורך ב-6 מטרים אבל עדיין מסמנים 6 מטרים.

איתן גינזבורג: מעטפות בטח אין.

חוה ראובני: למיטב ידיעתי זה התקן.

חוה ראובני: אולי לא בכל מקום.

איתן גינזבורג: ברוב המקומות שאת גרה בהם ועוברת בהם, את לא רואה מעטפות כאלה.

חוה ראובני: ככל שיש מעטפה כזאת, הסעיף הזה אומר שחסימת המעטפה שקולה לחסימת החניה.

חוה ראובני: אנחנו מציעים שעל חסימת רכב חונה, דרגת קנס ב', 250 שקלים.

איתן גינזבורג: מה זה רכב חונה?

איתן גינזבורג: איך את מתארת רכב חונה?

איתן גינזבורג: במובן הזה, איך חוסמים רכב חונה?

איתן גינזבורג: הוא חונה בצד המדרכה לאורך הרחוב.

חוה ראובני: לאו דווקא דאבל חניה אלא זה יותר בחניה במאונך.

חוה ראובני: אני חונה מאחוריו לרוחב ועכשיו הוא לא יכול לזוז.

חוה ראובני: הוא תקוע שם.

חוה ראובני: קנס של 250 שקלים.

חוה ראובני: באופן כללי הקנסות על חניה הם אינם קנסות גבוהים כי את הקנסות הגבוהים אנחנו שומרים לעבירות בעלות אופי בטיחותי.

חוה ראובני: זה מעצבן, זה מרגיז, זה משגע.

עידית חנוכה: זה יותר ממעצבן ומרגיז, כמי שחוותה את זה עם מישהי נכה.

עידית חנוכה: זה מגביל את תנועתה.

חוה ראובני: השורה הבאה מדברת על מצב בו הרכב החסום הוא רכב הנושא תג נכה החונה במקום חניה לנכים, ובמקרה הזה הקנס כבר יהיה ד', 750 שקלים.

חוה ראובני: כאשר מדובר על חסימת המעטפה הזאת, גם אם לא חונה שם רכב אבל חוסמים את המקום שמאפשר את השימוש במקום חניה לנכים, זה שקול לתפיסת מקום החניה של הנכה כי נכה כבר לא יוכל להשתמש בו וכאן אנחנו מציעים דרגת קנס ה', 1,000 שקלים, שהוא אותו קנס שניתן לחניה אסורה בחניה של נכים.

חוה ראובני: אם רכב תופס את המקום, אנחנו לא יודעים מי רכב הנכה שיגיע וירצה לחנות.

איתן גינזבורג: יש לכם פילוח לגבי מספר רישיונות לרכב נכה עם כיסא גלגלים?

איתן גינזבורג: יש את זה במשרד התחבורה?

חוה ראובני: תגי נכה עם כיסא גלגלים, בערך 10 אחוזים מסך כל תגי הנכים.

איתן גינזבורג: כמה תגי נכה יש בסך הכול?

חוה ראובני: מתקרב ל-300 אלף, למיטב ידיעתי.

חוה ראובני: המון.

חוה ראובני: כאשר הרכב החונה חוסם את המקום, אנחנו לא יודעים מי הנכה שירצה להשתמש במקום.

חוה ראובני: מספר סידורי 6, עניינו חובת חבישת קסדה ברכיבה על אופניים.

חוה ראובני: להעלות את הקנס מ-250 שקלים ל-1,000 שקלים.

חוה ראובני: זאת החלטת ממשלה עוד משנת 2018.

חוה ראובני: קסדה מוכחת כמצילת חיים והיא קריטית.

איתן גינזבורג: קנס על אי חבישה?

חוה ראובני: על אי חבישה.

חוה ראובני: מ-250 שקלים ל-1,000 שקלים.

חוה ראובני: במספר סידורי 28, בטור "דרגת הקנס", במקום "ה" יבוא "ו".

חוה ראובני: מספר סידורי 28 זה דיבור בטלפון שלא באמצעות דיבורית בתנועה.

חוה ראובני: אנחנו מבקשים להעלות את הקנס מ-1,000 שקלים ל-1,500 שקלים.

חוה ראובני: זאת אחת העבירות הכי בעייתיות , הכי מסוכנות והכי אחראיות לתאונות דרכים.

חוה ראובני: אנשים שמדברים בטלפון, הם לא מרוכזים בכביש, דעתם מוסחת, הם לא עסוקים בנהיגה.

איתן גינזבורג: ממה נובע הצורך בעליית גובה הקנס ב-50 אחוזים, ל-1,500 שקלים?

איתן גינזבורג: זה מה שיעשה את ההבדל?

חוה ראובני: בעבר עת קבעו את ה-1,000 שקלים הייתה טענה שאין כמעט אכיפה ולכן לשם מה לתת קנס גבוה.

חוה ראובני: בעיניי הסיכוי להיתפס משמעותי יותר מגובה הקנס.

איתן גינזבורג: זה גם 10 נקודות.

איתן גינזבורג: נכון?

איתן גינזבורג: 8 נקודות?

חוה ראובני: בין הגבוהים.

חוה ראובני: הייתה עלייה גדולה מאוד באכיפה של זה.

חוה ראובני: אני מניחה שסימונה תוכל לתת את הנתונים גם על האכיפה וגם על ההיקפים.

חוה ראובני: זה גם מסר כי זה נמצא באותה דרגת חומרה כמו רמזור אדום וכמו המהירויות הקיצוניות.

חוה ראובני: זאת עבירה עם החומרה המרבית, בעינינו ובעיני המדינה.

חוה ראובני: לא יעלה על הדעת.

חוה ראובני: אין שום קושי לדבר בטלפון עם דיבורית.

חוה ראובני: הרכבים המודרניים של 10 השנים האחרונות, כולם באים עם דיבורית מובנית ומי שיש לו רכב ישן, יכול לקנות דיבורית שעולה הרבה פחות מגובה הקנס הזה.

חוה ראובני: קנס אחד כזה כבר ביטל במכפלות את העלות של רכישת דיבורית.

חוה ראובני: זו עבירה שעושים כי לא אכפת לי.

איתן גינזבורג: אני שאלתי לגבי הצורך בהעלאת גובה הקנס.

איתן גינזבורג: את דיברת על הגברת האכיפה ועכשיו נשמע את המשטרה ביחס להגברת האכיפה, אבל מה הרציונל בהעלאת גובה הקנס והאם נעשתה בדיקה?

חוה ראובני: המסר של החומרה היתרה של העבירה הזאת זה הצורך בהרתעה.

חוה ראובני: זה צריך לכאוב.

חוה ראובני: אדוני דיבר על זה קודם, חגית דיברה על זה קודם בקשר למדרכות.

איתן גינזבורג: וההנחה היא שקנס בגובה 1,000 שקלים הוא לא כואב?

חוה ראובני: כואב.

חוה ראובני: אני חשבתי שכואב נורא.

חוה ראובני: לי היה כואב נורא לקבל קנס של 1,000 שקלים.

חוה ראובני: חניתי פעם בטעות במקום של נכה כי התמרור היה תקוע בתוך עץ ועל המדרכה הסימון היה מטושטש וכאב לי.

איתן גינזבורג: קנס בגובה 1,500 שקלים יכאב יותר.

חוה ראובני: עדיין כמויות העבירות מראות שזה כנראה לא כואב מספיק.

חוה ראובני: אני מציעה שסימונה תיתן לנו נתונים.

סימונה זילבר: אני אחזור על הדגשים מבחינתנו.

סימונה זילבר: אני אחזור על הדברים שחוה אמרה.

סימונה זילבר: הדגש מבחינתנו בחומרה של העבירה הוא בעצם היסח הדעת שהטכנולוגיה הזאת גורמת.

סימונה זילבר: כל שנייה שהעיניים שלך נמצאות במסך, היא שנייה שהעיניים שלך לא בכביש.

סימונה זילבר: שנייה שהעיניים שלך לא בכביש, יכול להיות ההבדל בין תאונה נמנעת שתספיק לבלום לבין תאונה שהיא בלתי נמנעת.

סימונה זילבר: בדיוק שנייה אחת מספיקה לזה.

איתן גינזבורג: חוה אמרה שאפשר לדבר באמצעות הדיבורית שהיא נגישה והיא קיימת וכי הרכבים המודרניים של 10 השנים האחרונות מכילים אותה.

איתן גינזבורג: 1,000 השקלים האלה עונים על דיבורית?

איתן גינזבורג: כשיש דיבורית, עדיין צריך לתת מספר ואז את מורידה את העין לשנייה.

איתן גינזבורג: צריך לחפש את איש הקשר ואז לשנייה את מורידה את העין.

איתן גינזבורג: זה עדיין לא פותר את הבעיה הזאת.

איתן גינזבורג: בסוף אסור לדבר בטלפון.

איתן גינזבורג: הרצון הוא שאדם לא יחזיק את הטלפון ביד תוך כדי נהיגה.

איתן גינזבורג: הורדת העיניים מהכביש היא נכונה גם ביחס להפעלת הרדיו או כיוון הטמפרטורה של המזגן ברכב, מה שמכונה אצלכם תפעולו של הרכב.

איתן גינזבורג: על כן אני חוזר לשאלה המקורית שלי.

איתן גינזבורג: עניין השנייה באמת גורמת לתאונות אבל זה נכון לכל דבר.

איתן גינזבורג: זה נכון להפעלת מזגן, זה נכון לחיפוש איש הקשר בטלפון, זה נכון להגברת הרדיו או לחיפוש תחנת רדיו, הוצאת משהו מתא הכפפות וכולי.

סימונה זילבר: הדיבור בטלפון מותר.

סימונה זילבר: הדיבור בטלפון על פי חוק – לא אני קבעתי אלא החוק קבע – מותר לדבר בטלפון בזמן נהיגה.

סימונה זילבר: הדיבור המותר הוא כאשר הטלפון לא מוחזק ביד, נמצא במקום קבוע שממנו הוא לא יכול ליפול כמו המיתקן שמחזיק אותו או כאשר הוא מופעל באמצעות הדיבורית ואתה שומע בחלל הרכב.

סימונה זילבר: לחפש אנשי קשר תוך כדי נהיגה או לכוון את הוויז – לא.

סימונה זילבר: להתסכל בוויז מותר.

סימונה זילבר: אתה אמור לעצור, לעשות את הפעולה שאתה מעוניין ולהמשיך לנסוע, שזה בדיוק מה שאף אחד לא עושה, אף אחד ששומר על הבטיחות שלו.

סימונה זילבר: מי שרוצה לשמור על הבטיחות שלו, זה מה שהוא אמור לעשות.

איתן גינזבורג: להעביר תחנת רדיו מותר?

סימונה זילבר: אחיזת הגה בשתי ידיים, החריגה שלה היא לתפעול הרכב.

איתן גינזבורג: היום ה-וויז נמצא גם במסך הרכב.

סימונה זילבר: לזה יש סעיף חוק נפרד.

סימונה זילבר: אסור לנהג להסתכל, אסור שתהיה תצוגה נחזית מכיסא הנהג.

סימונה זילבר: למעט ה-וויז.

סימונה זילבר: אבל לתפעל את ה-וויז לא יכולים.

איתן גינזבורג: את מקישה על המסך.

איתן גינזבורג: ברכבים המודרניים יש מסכים ושם יש למשל רדיו שבדרך כלל צריך לגעת בו.

סימונה זילבר: אני לא אתווכח איתך על נוסח החוק.

סימונה זילבר: מה שכתוב בחוק, כתוב בחוק.

סימונה זילבר: אני יכולה לדבר איתך על רזולוציות של אכיפה.

סימונה זילבר: לא מכירה דוחות של שוטר שתפס בן אדם בדיוק בשנייה שהוא העביר מגלי צה"ל ל-88 ועל זה נתן לו דוח.

סימונה זילבר: אם מצאנו דוח כזה, סביר להניח שעם בקשת ביטול הוא גם יבוטל.

סימונה זילבר: אני חושבת שאין קשר בין העלאת גובה הקנס בעבירת הטלפון הסלולרי לבין הסוגייה של תפעל לרגע או לשנייה את הרדיו.

סימונה זילבר: אנחנו רואים יום יום את העבירות האלה בהיקפים עצומים, לא בהיקפים שבהם אנשים לוחצים על הרדיו או מחפשים לשנייה.

איתן גינזבורג: כי אתם לא אוכפים.

איתן גינזבורג: אתם לא רואים.

איתן גינזבורג: אתם מחפשים עבירות מסוימות וזה בסדר.

סימונה זילבר: לא נתווכח על שיטות של אכיפה.

סימונה זילבר: לא מחפשים בהכרח עבירות מסוימות.

סימונה זילבר: לא אומרים לשוטר בבוקר שהוא יוצא עכשיו להביא טלפונים, אתה יוצא עכשיו להביא לי חגורות וכולי.

סימונה זילבר: שוטר יוצא בבוקר להציל חיים.

איתן גינזבורג: בעוונותיי גם הייתי שוטר.

איתן גינזבורג: אכפתי גם עבירות תעבורה כך שאני יודע מה קורה בחיים ומה אומרים ומה לא אומרים.

איתן גינזבורג: אני לא יודע מה את אמרת בתדריך לפני היציאה לסיור בוקר, אבל אני עברתי לא מעט כאלה.

איתן גינזבורג: לא אומרים להם?

סימונה זילבר: אני אומרת ששוטר יוצא בבוקר לאכוף עבירות מסכנות חיים.

סימונה זילבר: בתוך העבירות מסכנות החיים נמצאת במקום מכובד יותר עבירת הטלפון והיא במקום הרבה יותר מכובד מאשר העברת תחנות ברדיו.

קריאה: היום בכל הנושאים האלה אפשר לשלוט מההגה.

סימונה זילבר: נכון.

סימונה זילבר: יש פקודות קוליות.

סימונה זילבר: יש מספיק טכנולוגיה שמאפשרת גם לחפש את אימא בטלפון באמצע נסיעה בלי לחפש עם האצבע באנשי קשר.

סימונה זילבר: לי יש את האופציה הזאת ואין לי משנת 2022.

סימונה זילבר: בכל מקרה, מבחינתנו ההרתעה המושגת מהשילוב, כמו שחוה אמרה, בין הסיכוי להיתפס, שזה היקף האכיפה, בזה אנחנו שולטים.

סימונה זילבר: אנחנו שולטים היטב.

סימונה זילבר: אני יכולה לציין שבשנת 2020 אכפנו 154 אלף עבירות טלפון סלולרי שהיוו 15 אחוזים מסך הדוחות הידניים שאנחנו נותנים.

סימונה זילבר: זאת אומרת, בניכוי מצלמות א3 שלא אוכפות טלפון.

סימונה זילבר: בשנת 2021 הנתון הזה עלה כבר ל-175 אלף דוחות המהווים 16 אחוזים מכלל האכיפה.

סימונה זילבר: אם אני משווה לנתונים שהצגתי למשרד התחבורה כאשר היוזמה הזו נולדה בשנת 2016, עת ביקשנו ממשרד התחבורה לקיים דיון על נושא הקנס, נתוני אכיפה למשל 2015-2014 היו 61 אלף דוחות שעמדו על 10 אחוזים מסך האכיפה הידנית.

סימונה זילבר: זאת אומרת, עלינו בצורה משמעותית.

סימונה זילבר: החלק שלנו בהרתעה, לטעמי עמדנו בהצטיינות.

סימונה זילבר: החלק השני הוא מיידיות התגובה.

סימונה זילבר: אנחנו מגיבים מהר אבל מי שמבקש היום להישפט על דוח של טלפון סלולרי, ייקח זמן ממושך מאוד עד שהוא יגיע לקבל את יומו בבית המשפט.

סימונה זילבר: גם על החלק הזה אנחנו עם הרגל על הגז בהצעת החוק שמשרד המשפטים מקדם של הפרות תעבורה מינהליות כאשר העבירה הזאת אמורה להפוך להפרה מינהלית וכך תינתן קדימות גם לטיפול בה וגם לעבירות אחרות.

סימונה זילבר: הרגל השלישית היא חומרת העונש.

סימונה זילבר: חומרת העונש, הרגל השלישית בהשגת ההרתעה זה מה שאנחנו מבקשים היום מהכנסת.

סימונה זילבר: מבקשים את זה למיעוט של עבירות.

סימונה זילבר: בשום עבירה אחרת כאן בצו אתה לא תראה דרגת קנס ו'.

סימונה זילבר: אם תעבור על כל הצו הקיים היום, יש רק עוד שתי עבירות שיש להן את הדרגה הזאת - אור אדום ואלה המהירויות הגבוהות ברף אחד לפני הזמנה לדין.

סימונה זילבר: לצד זה אנחנו לא מוותרים על דברים אחרים.

סימונה זילבר: אתה שואל מה אנחנו עושים, מה המשטרה עושה, איך אתם משיגים אתה הרתעה.

איתן גינזבורג: אני לא אמרתי את זה.

סימונה זילבר: לא.

איתן גינזבורג: אל תגידי שאמרתי את זה.

איתן גינזבורג: יחפשו בפרוטוקול ולא ימצאו.

סימונה זילבר: אני רוצה לשתף מה עוד אנחנו מכוונים אליו.

סימונה זילבר: אנחנו מכוונים כבר כמה שנים לקבוע על העבירה הזאת נסיבות מחמירות.

סימונה זילבר: המשמעות של נסיבות מחמירות היא שהעבירה הזאת בנסיבות מסוימות תהפוך להזמנה לדין.

סימונה זילבר: בנסיבות האלה, אם נצליח לקדם גם את זה בחקיקה, אנחנו נבקש לצד העבירה של טלפון סלולרי בנסיבות מחמירות, כמו למשל נהג חדש או על אופנוע או על רכב כבד – אלה הנסיבות שאנחנו מכוונים אליהן – אנחנו נבקש גם לקבל סמכויות לפסול ולהשבית אבל זה בתוכניות לטווח הארוך.

סימונה זילבר: זאת אומרת, מבחינתנו זו עבירה שחייבים לתקוף אותה וחייבים להתמודד איתה.

איתן גינזבורג: מתי העלו את עבירת הקנס הזאת מ-750 ל-1,000 שקלים?

סימונה זילבר: לפני שאני נכנסתי לתפקיד.

איתן גינזבורג: מתי זה היה?

חוה ראובני: אני לא זוכרת לומר.

חוה ראובני: אולי שמונה שנים.

חוה ראובני: אני אנסה לבדוק.

איתן גינזבורג: אני פשוט רוצה להבין.

איתן גינזבורג: אני מבין את החומרה שבעבירה.

איתן גינזבורג: אני חושב שזאת העלאה דרמטית.

איתן גינזבורג: מאוד משמעותית.

סימונה זילבר: אין מדרגה באמצע.

איתן גינזבורג: אתם יכולים לקבוע.

סימונה זילבר: שר התחבורה יכול לקבוע.

איתן גינזבורג: נכון.

איתן גינזבורג: בדיוק בצו כזה.

איתן גינזבורג: זה חלק מתיקון הצו.

חוה ראובני: כתוב כאן שהתיקון של הסעיף הזה בצו עבירות קנס בפעם האחרונה נעשה ב-2007.

חוה ראובני: לפני 15 שנים.

איתן גינזבורג: אני מנסה להבין, מעבר לרצון שזאת תהיה עבירה חמורה, האם מישהו בדק אם עבירות כאלה שעלותן גבוהה יותר, יש להן אפקטיביות גדולה יותר.

איתן גינזבורג: מישהו עשה את הבדיקה הזאת או שאלה פשוט תחושות?

מרב רפאלי: אין לי את המידע הזה.

מרב רפאלי: רציתי לחזק כמה דברים.

מרב רפאלי: אני לא אחזור על מה שנאמר כאן ועל הרצון להרתיע בעבירה שהיא באמת מסכנת חיים.

מרב רפאלי: אני יכולה לומר שהרשות לבטיחות בדרכים ערכה סקר לדיווח עצמי על שימוש בטלפון נייד ואנחנו רואים מהנתונים שרוב הנהגים מבינים שהשימוש בטלפון הוא מסוכן והם מבינים שזה יכול לגרום לתאונות דרכים אבל עדיין אחוז לא מבוטל מדווחים על כך שהם משתמשים בטלפון נייד בזמן נהיגה, גם מדברים בטלפון ללא דיבורית וגם מסמסים בנהיגה.

איתן גינזבורג: היום דרגת הקנס היא 5 מתוך 6.

איתן גינזבורג: אתם רוצים להעביר את זה לכיוון 6 מתוך 6.

איתן גינזבורג: אני שואלה אם נעשתה בדיקה, האם העלאת גובה הקנס תפחית את השימוש בטלפון סלולרי.

איתן גינזבורג: כלומר, מתוך מה נובע הרצון להעלות את הקנס?

איתן גינזבורג: חוץ מהרצון לומר שזו עבירה מאוד חמורה.

איתן גינזבורג: היום היא עבירה מאוד חמורה בספר החוקים אבל מאיפה מגיע המקום הזה להעלות את גובה הקנס?

איתן גינזבורג: על בסיס מה אתם מבקשים את הדבר הזה?

איתן גינזבורג: על סמך תחושות?

איתן גינזבורג: כך נראה לי.

איתן גינזבורג: רצון לומר שזה נגע חמור?

איתן גינזבורג: בסדר, זה חמור מאוד.

סימונה זילבר: שמענו שמחקרים בכיוון הזה שאתה מציע לא נעשו או לא מוכרים לרלב"ד.

איתן גינזבורג: גם לא למשטרה כשהיא מבקשת את זה.

סימונה זילבר: אלה לא תחושות בטן.

סימונה זילבר: זה בסיס בקרימינולוגיה של שלושה אדנים של השגת הרתעה.

סימונה זילבר: המיידיות של התגובה, חומרת העונש וסיכוי העבריין להיתפס.

סימונה זילבר: כמו שהסברתי, על שני אדנים אנחנו פועלים ועל האדן השלישי אנחנו מבקשים מכם העלאת חומרת העונש.

איתן גינזבורג: גם דרגות ה' לא קיימות הרבה בתעבורה.

חוה ראובני: גם כאן יש איזשהו היגיון, סוג של עקומת פעמון כאשר הקצוות מועטים והרוב מרוכז באמצע.

חוה ראובני: גם א' אין הרבה.

איתן גינזבורג: נכון.

איתן גינזבורג: יש הרבה יותר מאשר ב-ה'.

חוה ראובני: מספר סידורי 42 בטל.

איתן גינזבורג: מה זה מספר 42?

חוה ראובני: מספר סידורי 42 מתייחס לתקנה 38(א) שמאז שהותקן הצו נוסחה שונה וכיום אין בה עבירה.

איתן גינזבורג: מה היא הייתה?

חוה ראובני: הנוסח הקודם קבע שמותר לחצות מדרכה בנסיבות מסוימות אבל בנסיבות אחרות אסור.

חוה ראובני: שינינו את הנוסח הזה.

חוה ראובני: מתי האיסור נשאר בתקנה 34(א) שהקנס שלה בצידה, ו-38 נשאר הנסיבות בהן זה כן מותר, שזה בעצם לחצות מדרכה כדי להיכנס לחצרים.

חוה ראובני: אין כאן עבירה וממילא אין מה להטיל קנס.

איתן גינזבורג: בסדר.

50א יבוא: עכשיו אנחנו מתחילים להיכנס לעולם של הכלים החשמליים למיניהם.

50א יבוא: מספר מספר פירוט נוסף לעבירה דרגת סידורי התקנה הקנס 50א1 39יד(א) ה 50א2 39יד(ג) ה 50א3 39טו1(א) ה 50א4 39טו1(ב) ה כאן מדובר על עבירות רכיבה ברכינוע, מה שמוכר בסגווי וכלל את ה-אובר בורד שהיה מאוד טרנדי.

50א יבוא: אנחנו רואים אותו קצת פחות ואולי זה טרנד שעבר מן העולם ובעיניי טוב שכך.

50א יבוא: התקנה הראשונה היא איסור הרכיבה מתחת לגיל 1.

50א יבוא: התקנה השנייה היא חובת חבישת קסדה בעת רכיבה.

50א יבוא: התקנה השלישית היא רכיבה על רכינוע בלבד.

50א יבוא: הרביעית היא איסור שינוי מבנה של רכינוע.

50א יבוא: לכל העבירות האלה, אנחנו מבקשים לתת דרגת קנס של 1,000 שקלים.

50א יבוא: אלה יסודות הרכיבה הבטיחותית.

50א יבוא: אין לגיטימציה לרכב בהפרה של הדברים האלה.

50א יבוא: פשוט אל תרכב.

איתן גינזבורג: את עבירות האלה אתם מחילים על סגווי.

איתן גינזבורג: הן קיימות בכלים אחרים?

חוה ראובני: כן.

איתן גינזבורג: מתאימים אותן לכלים אחרים?

חוה ראובני: כן.

חוה ראובני: חלקן כבר קיימות.

איתן גינזבורג: אני רוצה שהציבור יבין שאנחנו בעצם עושים כאן התאמה והאחדה בין כלים כאלה ואחרים לכלי שלא היה נמצא בצו עד היום.

איתן גינזבורג: אני טועה?

חוה ראובני: נכון.

חוה ראובני: באופניים חשמליים למשל גיל 16 כבר כיום 1,000 שקלים.

חוה ראובני: בצו, תכף אדוני יראה, לגבי שינוי מבנה אנחנו מציעים את אותם 1,000 שקלים.

חוה ראובני: קסדת אופניים, הקראנו בשלב מוקדם יותר, ביקשנו 1,000 שקלים על אי חבישת קסדה.

חוה ראובני: בהחלט אנחנו מנסים ליצור אחידות.

איתן גינזבורג: כלומר, לקורקינט ולאופניים חשמליים, הקנסות האלה חלים כפי שמפורטים ועכשיו מוסיפים את רכיב הסגווי או את כלי הסגווי.

חוה ראובני: או שהן חלים או שבצו הזה אנחנו מחילים.

חוה ראובני: אנחנו מנסים לסגור את כל המעגל.

חוה ראובני: חלק מהעבירות נולדו בתקנות שהותקנו מאז התיקון האחרון של צו התעבורה.

איתן גינזבורג: הייתי רוצה, אם תוכלי לפרט בפני הוועדה, אם את זוכרת, ביחס לארבעת התקנות הללו מה חדש ומה מיישר קו עם כלים אחרים.

חוה ראובני: לא ארגנתי לי את החומר בצורה כזאת וקשה לי לומר שאני זוכרת הכול בעל פה.

חוה ראובני: כפי שכבר ציינתי, גיל 16, כבר יש לנו.

איתן גינזבורג: את זה הבנו.

איתן גינזבורג: קסדה קיימת היום?

חוה ראובני: קסדה קיימת.

אביגיל כספי: קיים קנס ביחס לאופניים.

אביגיל כספי: הסכום היה 250 שקלים ומעלים אותו ל-1,000 שקלים.

חוה ראובני: מעלים את גובה הקנס.

חוה ראובני: הקראתי את זה קודם ביחס לאופניים.

חוה ראובני: כאן מציעים את זה על הרכינוע.

חוה ראובני: בהמשך זה יבוא גם לגבי טרקטורון.

אביגיל כספי: גלגלנוע.

איתן גינזבורג: הקורקינט.

איתן גינזבורג: לא טרקטורון.

איתן גינזבורג: טרקטורון לא מופיע כאן.

חוה ראובני: גם טרקטורון מופיע כאן.

איתן גינזבורג: איפה?

איתן גינזבורג: לא בארבעת אלה.

חוה ראובני: מספר סידורי 176, בסוף עמוד 2.

איתן גינזבורג: אבל כאן אנחנו מדברים על הסגווי ועל קורקינטים.

איתן גינזבורג: תקני בלבד ואיסור שינוי מבנה, זה קיים היום בכלים אחרים?

חוה ראובני: לא.

איתן גינזבורג: זאת עבירה חדשה?

חוה ראובני: כן.

חוה ראובני: אלה עבירות שהותקנו בסוף 2018.

איתן גינזבורג: ועל מי הן חלות?

חוה ראובני: הן חלות על כל מי שרוכב.

איתן גינזבורג: מחילים אותן רק על סגווי?

חוה ראובני: לא.

חוה ראובני: אנחנו מיישרים קו.

איתן גינזבורג: שתי התקנות הללו הן תקנות שמגדירים אותם כדרגת קנס ה'.

איתן גינזבורג: אני לא יודע אם היום הן בדרגה כזאת.

איתן גינזבורג: מה דרגות הקנס הקיימות?

סימונה זילבר: אין דרגת קנס.

חוה ראובני: הן הזמנה לדין.

איתן גינזבורג: הן הזמנה לדין והיום הופכים אותן לקנס?

חוה ראובני: הצו הזה מבקש להפוך אותן לעבירות קנס.

איתן גינזבורג: העבירות הללו חלות היום במצב הנוכחי על קורקינט חשמלי ואופניים חשמליים?

חוה ראובני: העבירות עצמן כבר קיימות.

חוה ראובני: כאן אנחנו רק הופכים אותן לעבירות קנס שאפשר לתת להן דוחות ברירת משפט ולא הזמנה לדין.

חוה ראובני: הצו הזה לא יוצר עבירות חדשות.

חוה ראובני: הצו הזה אך ורק מעביר את מסלול האכיפה מהזמנה לבית משפט למתן דוחות וקובע את גובה הקנס שיינתן בדוח כזה.

חוה ראובני: העבירות קיימות.

איתן גינזבורג: על כל רכב שהוא, על כביש שהוא, לא משנה מה הוא.

חוה ראובני: כן.

חוה ראובני: אם אנחנו מדברים במגזר הכלים החשמליים, אלה דברים שנולדו בין השנים 2014 ל-2018, שזו הייתה התקופה שבמספר טקטים עשינו את ההסדרה של הכלים האלה.

חוה ראובני: אני מבקשת לתקן את הנוסח – או (2) - לאור הערתה של היועצת המשפטית שלא צריכות להתקיים שתיהן יחד אלא כל אחת לחוד.

חוה ראובני: סעיף 39טז אומר גיל 16 ואופניים תקניים.

חוה ראובני: זאת התאמה לנוסח.

חוה ראובני: רוצים להוציא מהם חלק מהעבירות.

חוה ראובני: 39טז הייתה עבירה מצומצמת.

חוה ראובני: בינתיים נוספו לה מרכיבים ואנחנו רוצים לפצל אותם.

איתן גינזבורג: את חייבת לדבר איתי בצורה פשוטה.

איתן גינזבורג: מצמצמת וכולי, אף אחד לא יבין על מה את מדברת חוץ ממך ומהיועצת המשפטית של משרד המשפטים.

חוה ראובני: אדוני צודק.

חוה ראובני: אני מנסה להסביר.

חוה ראובני: פרט 50ב, תקנה 39טז במקור התייחסה לעבירה מצומצמת של חובת גיל 16 ואופניים תקניים.

חוה ראובני: אז הוצמד לה קנס בשיעור 1,000 שקלים, דרגה ה'.

חוה ראובני: לימים תוקנה תקנה 39טז ונוספו לה הוראות נוספות, ואנחנו לא חושבים שהעבירות הנוספות האלה צריכות להיות בדרגת קנס ה' אלא בדרגת קנס נמוכה יותר.

חוה ראובני: לכן אנחנו מצמצמים את 39טז רק לאותם שני סעיפים וליתר הסעיפים – אדוני יראה בהמשך – דרגות קנס אחרות.

איתן גינזבורג: שונות.

חוה ראובני: כן.

חוה ראובני: רובן נמוכות יותר.

חוה ראובני: פשוט פיצלנו את 39טז.

חוה ראובני: 1,000 שקלים, הקנס הקיים נשאר על העבירות שהיו בתקנה הזאת בעת שנקבעו 1,000 שקלים, ולסעיפים החדשים אני קובעת קנסות נמוכים יותר.

איתן גינזבורג: זה אחרי מספר סידורי 50ג.

חוה ראובני: אלה השורות הבאות.

50ג יבוא: מספר מספר פירוט נוסף לעבירה דרגת סידורי התקנה הקנס 50ב1 39טז(3) ד 50ב2 39טז(4) בחבישת קסדת מגן בלי מחזיר אור ב שנראה בבירור 50ב3 39טז1 ה

איתן גינזבורג: אפשר לפרט מה הן העבירות?

חוה ראובני: כן.

חוה ראובני: 39טז(3), השורה הראשונה, זה חובת הרישיון או הכשרה.

חוה ראובני: ב-2018 נוספה דרישה שאסור לרכב על אופניים אלא אם כן או רישיון נהיגה בדרגה כלשהי או תיאוריה או מבחן הכשרה ייעודית.

חוה ראובני: יש לנו מבחון תיאוריה מצומצם.

חוה ראובני: אי עמידה בדרישה הזאת, דרגת קנס ד'.

חוה ראובני: זה קצת דומה לאנשים שיש להם רישיון נהיגה לא בתוקף.

איתן גינזבורג: 750 שקלים.

חוה ראובני: כן.

חוה ראובני: 750 שקלים.

חוה ראובני: הסעיף השני הוא הפרדה בין אי חבישת קסדה לאי סימון הקסדה במחזיר אור.

איתן גינזבורג: יש היום חובה שיהיה מחזיר אור?

חוה ראובני: כן, יש חובה כזאת.

איתן גינזבורג: איך לא מוכרים מחזירי אור אם יש חובה כזאת?

חוה ראובני: זה לא חלק מהתקן.

חוה ראובני: זה דבר שהוועדה כאן החליטה להוסיף בעת הדיונים בתקנות האלה.

חוה ראובני: זה לא חלק מהתקן ולכן זה לא כלול.

חוה ראובני: צריך שיהיה מחזיר אור.

חוה ראובני: הפרה של החובה הזאת, אנחנו לא חושבים שהיא צריכה להיות בדרגת קנס של 1,000 שקלים, אין לזה הצדקה, ואנחנו מציעים שהיא תהיה 250 שקלים, שזאת דרגת קנס ב'.

חוה ראובני: הסעיף האחרון – זה מתחבר לשאלה שאדוני שאל קודם לגבי הסגווי – 50ב3, זו התקנה שאוסרת שינוי מבנה של אופניים חשמליים.

חוה ראובני: כאן אנחנו מציעים בדומה למה שהצענו עם הסגווי, קנס בסך 1,000 שקלים.

איתן גינזבורג: בסדר.

איתן גינזבורג: נמשיך.

חוה ראובני: פסקה (ו) לא קשורה לכלים החשמליים אלא זה עניין של עבירות חניה.

חוה ראובני: אולי אני קודם אסביר ואז יהיה יותר קל להבין את מה שאני מקריאה.

חוה ראובני: כיום בעבירת נסיעה בנתיב תחבורה ציבורית וחניה בתחנת אוטובוס, הקנס הוא 500 שקלים.

חוה ראובני: חניה בנתיב תחבורה ציבורית או חניה בתחנת אוטובוס, הקנס הוא 250 שקלים בלבד למרות שהחניה הזאת מפריעה לתנועה לתחבורה הציבורית יותר מאשר נסיעה.

חוה ראובני: לכן אנחנו מבקשים להעלות את גובה הקנס.

איתן גינזבורג: מהי חניה?

איתן גינזבורג: גם עצירה לרגע?

חוה ראובני: אני אגיע לזה.

חוה ראובני: ראשית, אנחנו מציעים להעלות את גובה הקנס על חניה בנתיב תחבורה ציבורית, על חניה בתחנת אוטובוס, כי זה משבש את היכולת של האוטובוסים להשתמש בתחנות ובנתיבי התחבורה הציבורית.

חוה ראובני: זה פוגע בזרימה של התחבורה הציבורית.

חוה ראובני: להערתה של אביגיל.

חוה ראובני: אנחנו לא נעלה את גובה הקנס על עצירה בלבד בתחנת אוטובוס.

חוה ראובני: אם מישהו עוצר בתחנת אוטובוס כדי להעלות או להוריד נוסע, זה אסור, התקנות אוסרות על כך, אבל שם אנחנו מציעים להשאיר את הקנס כפי שהוא ולא לגעת בו.

חוה ראובני: זאת עדיין הפרעה אבל הפרעה קטנה.

איתן גינזבורג: בחוק יש הגדרה לעצירה?

חוה ראובני: כן.

חוה ראובני: לדעתי יש הגדרה לעצירה.

חוה ראובני: ארבעת הסעיפים הבאים מדברים על העלאת הקנס לגבי דרגה אחת.

חוה ראובני: באזור קנס מוגדל בדרגה אחת מכפי שזה היה כי הקנס היה יותר גבוה.

אביגיל כספי: רק לחניה יש הגדרה.

אביגיל כספי: אין הגדרה לעצירה.

איתן גינזבורג: אז מה עושים?

חוה ראובני: המילון.

חוה ראובני: איך המילון מגדיר עצירה?

אביגיל כספי: אני אעיר לשאלת היושב ראש.

אביגיל כספי: העבירה עצמה אומרת שלא יעצור אדם, לא יחנה וכולי.

אביגיל כספי: חניה כן מוגדרת ולכן זה אומר שברגע שאדם חונה, מקיים את מה שכתוב בהגדרת חניה, אפשר להטיל עליו את הקנס היותר גבוה.

אביגיל כספי: ברגע שאדם לא חונה אלא עוצר, זאת בעצם דרגת הקנס הנמוכה.

אביגיל כספי: אם אני מסתכלת על 72(12) כתוב ש"לא יעצור אדם רכב, לא יעמידהו, לא יחנה ולא ישאירנו עומד כולו או חלקו".

אביגיל כספי: זה האיסור על עצירה, העמדה, חניה ולהשאיר אותו.

איתן גינזבורג: למה אתם עושים את ההבחנה בין אזור קנס מוגדל לבין אזור שאינו קנס מוגדל?

חוה ראובני: אזור קנס מוגדל הוא אזור כמשמעותו, בו הקנסות יותר גבוהים מאשר באזורים אחרים כי זה מקום שבו הפרעה של עבירת חניה לזרימת התנועה היא מפריעה במיוחד.

חוה ראובני: מקומות סואנים, מקומות עם זרימת תנועה כבדה מאוד.

חוה ראובני: לכן פשוטו כמשמעו.

חוה ראובני: אלה אזורים שכבר תומררו כאזורי קנס מוגדל.

חוה ראובני: ממילא זה אומר שהקנסות יותר גבוהים מאשר במקומות אחרים.

איתן גינזבורג: גם באזורים שהם עם קנס מוגדל, תהיה מותרת עצירה בדרגה נמוכה יותר.

חוה ראובני: היא לא תהיה מותרת.

חוה ראובני: הקנס עליה יישאר כפי שהוא היום.

איתן גינזבורג: אסור יהיה לעצור וגובה הקנס יהיה נמוך יותר.

חוה ראובני: גובה הקנס יישאר כפי שהוא היום.

חוה ראובני: לא נגדיל אותו.

איתן גינזבורג: מה גובה הקנס היום?

חוה ראובני: 500 שקלים.

איתן גינזבורג: עצורה, 500 שקלים?

אביגיל כספי: לא.

אביגיל כספי: עושים את ההבחנה.

איתן גינזבורג: מה דרגת הקנס בעצירה?

אביגיל כספי: עד היום לא הייתה הבחנה.

אביגיל כספי: התקנה עצמה מדברת על כל החלופות של עצירה, חניה, העמדה.

איתן גינזבורג: עכשיו אנחנו מפרידים.

אביגיל כספי: כן.

אביגיל כספי: עכשיו יוצרים הבחנה בין עצירה בה הקנס נשאר 250 שקלים לבין חניה וכולי שלגביה הקנס יעלה מדרגה של 250 שקלים, דרגה ב', לדרגה ד' שזה 750 שקלים.

אביגיל כספי: באזור קנס מוגבל, עושים קפיצה של שתי דרגות אבל זה מ-ג' ל-ה'.

איתן גינזבורג: מה גובה הקנס היום בעצירה?

חוה ראובני: היום אין הבחנה בין עצירה לחניה.

חוה ראובני: הם כולם ביחד.

איתן גינזבורג: באיזו דרגה אתם משאירים את זה?

אביגיל כספי: דרגה ב'.

חוה ראובני: בתחנה או בנתיב תחבורה ציבורית, היום גובה הקנס הו א 250 שקלים.

חוה ראובני: בקנס מוגדל – 500 שקלים.

חוה ראובני: גובה הקנס בנסיעה במקום רגיל הוא 500 שקלים ובקנס מוגדל הסכום הוא 750 שקלים.

חוה ראובני: אנחנו מבקשים להעלות בשתי הסיטואציות את הכול בדרגה אחת.

אביגיל כספי: בשתיים, מ-ב' ל-ד'.

אביגיל כספי: מ-ג' ל-ה'.

אביגיל כספי: העצירה תישאר בדרגה ב'.

אביגיל כספי: עצירה באזור קנס מוגדל, הקנס יהיה בדרגה ד'.

אביגיל כספי: באזור קנס מוגדל זה יהיה ג' ו-ה'.

אביגיל כספי: אם אנחנו מסתכלים על אזור שהוא לא קנס מוגדל, מעלים מ-ב' ל-ד'.

איתן גינזבורג: עצירה תהיה דרגה ב'.

איתן גינזבורג: באזור קנס מוגדל מעלים מ-ג' ל-ה'.

אביגיל כספי: נכון.

חוה ראובני: אני מבקשת לציין לגבי תחנות אוטובוס, הרשות המקומית רשאית לתמרר שעות וימים בהם מותר לחנות בתחנת אוטובוס.

איתן גינזבורג: גם מותר לה לקבוע שעות וימים לגבי קנס מוגדל?

חוה ראובני: אני מניחה שכן.

חוה ראובני: כן.

חוה ראובני: היא יכולה.

חוה ראובני: זה בסמכות רשות תמרור מקומית.

חוה ראובני: הגבלנו את הקנס הנוכחי לעצירה בתחנת אוטובוס.

105 יבוא: מספר מספר פירוט נוסף לעבירה דרגת

105 יבוא: 105א 72(א)(12) באזור שיננו אזור קנס מוגדל, למעט ד

105 יבוא: במספר סידורי 106, בטור "פירוט נוסף לעבירה", בסופו יבוא "בעצירה בלבד בתחנת אוטובוס".

105 יבוא: זה על אזור קנס מוגדל.

106 יבוא: מספר מספר פירוט נוסף לעבירה דרגת

106 יבוא: 106א 72(א)(12) באזור קנס מוגדל, למעט בעצירה בלבד ה

106 יבוא: במספר סידורי 176, בטור "דרגת הקנס", במקום "ב" יבוא "ה".

106 יבוא: סליחה, הטעיתי את אדוני כשאמרתי טרקטורון.

106 יבוא: זה מדבר כאן על אופנוע.

איתן גינזבורג: תסבירי את המספר הסידורי.

חוה ראובני: כאן אנחנו מדברים על חובת חבישת קסדה בעת רכיבה על אופנוע.

חוה ראובני: להעלות את כולם ל-1,000 שקלים.

איתן גינזבורג: אי חבישת קסדה, 1,000 שקלים.

חוה ראובני: כן.

איתן גינזבורג: למה יש עלייה כזאת דרמטית של הסכומים, מ-250 שקלים ל-1,000 שקלים?

איתן גינזבורג: האם יש למשטרה נתונים לגבי מי אלו שלא חובשים את הקסדה?

חוה ראובני: אדוני, זה מבוסס על החלטת ממשלה.

איתן גינזבורג: מ-2018.

חוה ראובני: אם אדוני זוכר, הייתה סדרה של תאונות אופניים חשמליים.

חוה ראובני: זו הייתה החלטת ממשלה שביקשה לעשות סדרה של צעדים וזה אחד מהם.

איתן גינזבורג: היו נתונים על כך או שפשוט החליטו על 1,000 שקלים?

חוה ראובני: אני לא יודעת מה הנתונים.

סימונה זילבר: זו החלטת ממשלה.

איתן גינזבורג: כן, אבל האם זו הייתה החלטת ממשלה מבוססת נתונים?

איתן גינזבורג: אני מניח שמי שהביא את זה להחלטת ממשלה זאת הייתה המשטרה/המשרד לביטחון פנים או משרד התחבורה.

איתן גינזבורג: מישהו המליץ להם על כך.

איתן גינזבורג: לא קמו בבוקר השרים ואמרו שנעבור מ-250 ל-1,000 שקלים, או שכן?

סימונה זילבר: זו לא הייתה יוזמה שלנו להעלות את גובה הקנס ל-1,000 שקלים.

סימונה זילבר: אם אתה שואל על נתונים, יש לי נתונים עדכניים מ-2020 שאני יכולה להציג.

סימונה זילבר: אני לא יודעת לגבי 2018.

איתן גינזבורג: נתונים על אי חבישת קסדה?

סימונה זילבר: נתונים עדכניים 2020, מי שמתנהג הכי יפה אלה הם רוכבי האופנוע.

סימונה זילבר: בהשוואה לאכיפה ידנית אחרת כלפי הכלי הזה, מתוך קצת יותר מ-42 אלף דוחות שניתנים לאופנועים, רק כ-2,100 הם דוחות על קסדות.

סימונה זילבר: אפשר להסיק שהנורמה של חובת חבישת קסדה באופנוע, היא יחסית מוטמעת.

סימונה זילבר: לעומת זאת בקיצון אפשר לראות קסדות של אופניים חשמליים וקורקינטים ב-2020 – 23 אלף מתוך 31 דוחות שניתנו לאופניים חשמליים הם דוחות על קסדות ובקורקינטים 4,200 מתוך 5,400 דוחות.

סימונה זילבר: זאת אומרת, כשני שליש על קסדות.

סימונה זילבר: זאת אומרת שהנורמה לחלוטין לא מוטמעת.

סימונה זילבר: אני מניחה שכל מי שמסתובב ברחובות וכל מי שנוסע, יכול לראות את זה.

סימונה זילבר: פשוט לא חובשים קסדות.

סימונה זילבר: גם בקורקינטים נתוני האכיפה של קסדות הם מאוד מאוד גבוהים.

סימונה זילבר: 4,200 מתוך 5,400 דוחות.

סימונה זילבר: הנתונים הם נמוכים בהשוואה לאופניים כי הכלי הזה פחות נוכח.

איתן גינזבורג: הבאת את הקיצון אבל מה היה בתווך?

סימונה זילבר: הבדל קיצוני בין מה שקורה באופנועים.

סימונה זילבר: זאת פחות או יותר הנורמה של חגירת חגורות.

סימונה זילבר: כשאנחנו היינו ילדים, לא היו חגורות ולא חגרו אף אחד.

סימונה זילבר: היום כל ילד מתחיל לצעוק על ההורים שלו ברכב שהוא עוד לא חגור.

סימונה זילבר: הנורמה הוטמעה.

חוה ראובני: זה גם איסור חדש יחסית.

איתן גינזבורג: עכשיו על אי חבישה קסדה, אתם מבקשים שהקנס על העבירה תהיה 1,000 שקלים.

חוה ראובני: משרד התחבורה מבקש.

אוסאמה סעדי: על אופניים?

איתן גינזבורג: אופניים, קורקינטים ואופנוע.

אוסאמה סעדי: 1,000 שקלים?

איתן גינזבורג: כן.

חוה ראובני: בכל הכלים.

איתן גינזבורג: זו הייתה החלטת ממשלה מ-2018.

אוסאמה סעדי: בוקר טוב אדוני היושב ראש.

איתן גינזבורג: ברוך הבא חבר הכנסת סעדי.

אוסאמה סעדי: אני לא הייתי מתחילת הדיון כי אני מנהל את ועדת החוקה במקום חברנו גלעד קריב שהוא מאומן לקורונה.

איתן גינזבורג: נשלח לו החלמה מהירה.

אוסאמה סעדי: כמובן.

אוסאמה סעדי: גם לכל המאומתים בקורונה.

אוסאמה סעדי: אני דיברתי אתך אתמול וגם אם היושב הראש הקבע חברנו מיכאל ביטון.

אוסאמה סעדי: אני חושב שהעלאת הקנסות בצורה כזאת דרסטית – יש קנסות שעולים ב-50 אחוזים ויותר – אני מבין המטרה ואת המניע וכי אנחנו רוצים להילחם בתאונות דרכים אבל אני לא חושב שהעלאת הקנסות תביא למטרה הרצויה.

אוסאמה סעדי: אנחנו מטילים נטל כלכלי כבד על האוכלוסיות, במיוחד על האוכלוסיות החלשות.

אוסאמה סעדי: צריך לראות אם באמת זה האמצעי היחיד להילחם בתאונות דרכים.

אוסאמה סעדי: במיוחד בעבירות של שימוש בטלפון.

אוסאמה סעדי: אני חושב שלא צריך להשתמש בטלפון ואסור להשתמש בו אבל השאלה אם מעלים את הקנס מ-1,000 ל-1,500 שקלים, זה הפתרון.

אוסאמה סעדי: צריך לחשוב על עוד פתרונות.

אוסאמה סעדי: אני יודע שהיום יש רכבים שנוצרו כך שאתה לא יכול אפילו לדבר בטלפון.

אוסאמה סעדי: השאלה אם הביאו נתונים שמראים שהעלאת קנסות מצמצמת את התאונות.

איתן גינזבורג: לא.

איתן גינזבורג: אמרו שאכיפה מבוססת על שלושה אדנים: מיידיות, הסיכוי להיתפס והחומרה.

איתן גינזבורג: בחומרה הם מבקשים מהכנסת לדבר עליה.

איתן גינזבורג: היום החומרה מדברת על דרגה ה' מתוך ו', 5 מתוך 6, והם מבקשים שזה יהפוך להיות דרגת חומרה הכי גבהה שיכולה להיות.

אוסאמה סעדי: אני מבין.

אוסאמה סעדי: אני מסכים עם שלושת האדנים האלה, אבל אני אומר מבחינת החומרה אנחנו יודעים שלא תמיד ההחמרה מביאה לתוצאה.

אוסאמה סעדי: עובדה שהקנס היה בגובה 500 שקלים, העלו אותו ל-750 שקלים, העלו אותו ל-1,000 שקלים ואנחנו רואים שעדיין יש תאונות.

אוסאמה סעדי: זה לא רק מצב כספי.

אוסאמה סעדי: יש משהו יותר חמור שזה הניקוד, שיטת הניקוד.

אוסאמה סעדי: 10 נקודות?

איתן גינזבורג: 8 נקודות.

אוסאמה סעדי: 8 נקודות, 2 עבירות כאלה אתה כבר בקורס ריענון ואחר כך 3 חודשים וכל מה שכרוך בכך.

איתן גינזבורג: לפי מה שדיווחה המשטרה, הנתונים הם: בשנת 2015 היו 10 אחוזים ממכלל הדוחות הידניים.

איתן גינזבורג: יש דוחות של צילום על טלפונים?

סימונה זילבר: לא.

סימונה זילבר: יש דוחות אבל הם לא אוטומטיים.

סימונה זילבר: הם עדיין דוח שנרשם ידנית.

איתן גינזבורג: ב-2015 ניתנו 10 אחוזים מכלל הדוחות על טלפונים סלולריים - 57 אלף.

איתן גינזבורג: בשנת 2020 ניתנו 154 אלף דוחות שהם 15 אחוזים מהדוחות הידניים.

איתן גינזבורג: בשנת 2021 ניתנו 175 אלף דוחות שהם 16 אחוזים מדוחות הידניים שניתנו.

איתן גינזבורג: זאת העלייה.

אוסאמה סעדי: יכול להיות שזה מעיד על יותר מבצעים.

איתן גינזבורג: על אכיפה מוגברת.

אוסאמה סעדי: על אכיפה מוגברת.

איתן גינזבורג: אתה אומר איפה ההקשר בין עלות הקנס לבין זה.

אוסאמה סעדי: בדיוק.

אוסאמה סעדי: 1.500 זה המון כסף, במיוחד שיש גם ניקוד בצידו.

איתן גינזבורג: יש רק עוד שתי עבירות כאלה בספר החוקים.

אוסאמה סעדי: כן.

אוסאמה סעדי: אני אומר שצריך לקשור בין הסכומים לבין ההחמרה וההקפדה מבחינה כספית.

אוסאמה סעדי: שיעשו אכיפה מוגברת, שיעשו מבצעים, אין לי שום בעיה, אבל אני שהכי קל לבוא ויאללה, עוד פעם להעלות את גובה הקנס.

אוסאמה סעדי: גם העניין הזה של 1,000 שקלים על קסדות, במיוחד שאנחנו רואים שאלה הרבה ילדים.

אוסאמה סעדי: הקנס ההי 500 שקלים?

איתן גינזבורג: היה 250 שקלים.

איתן גינזבורג: בחלק מהמקרים היה 250 שקלים.

סימונה זילבר: זה עדיין לא היה קבוע.

איתן גינזבורג: לא הייתה עבירה.

אוסאמה סעדי: לא הייתה עבירה וישר נותנים קנס בסך 1,000 שקלים?

אוסאמה סעדי: אני חושב שילד שנותנים לו קנס בסך 250 שקלים או של 500 שקלים, והוא צריך לבוא להורים ולבקש - חלק מזה זה חינוך שההורים יאמרו לו שיקנה קסדה אבל ישר לבוא ולקנוס אותו ב-1,000 שקלים?

אוסאמה סעדי: מה זה?

אוסאמה סעדי: למה?

חוה ראובני: אני רק אומרת שאסור לרכב מתחת לגיל 16.

חוה ראובני: לא מדובר על ילדים.

חוה ראובני: נערים על סף בגירות.

אוסאמה סעדי: אתם מתחילים עכשיו, אז תנו לו קנס בגובה 500 שקלים, תנו לו 250 שקלים, למה להתחיל ב-1,000 שקלים?

אוסאמה סעדי: בואו נראה אם באמת זה מרתיע או לא מרתיע.

איתן גינזבורג: בסדר.

איתן גינזבורג: תודה.

איתן גינזבורג: בואו נמשיך את ההקראה ונסיים אותה.

איתן גינזבורג: אני מניח שאת ההצבעה נקיים במועד אחר.

אוסאמה סעדי: אני מבקש בנקודות האלה לא להצביע.

אוסאמה סעדי: על העלאת הקנסות אני מבקש לא להצביע עד שנקבל את הנתונים.

179ב יבוא: מספר מספר פירוט נוסף לעבירה דרגת

179ב יבוא: 179ב1 122א(ג) ד זה על עבירה של רכיבה בגלגינוע, קורקינט חשמלי בלי רישיון נהיגה, תיאוריה וכולי כמו שביקשנו קודם לגבי האופניים.

איתן גינזבורג: זה סעיף ההכשרה.

חוה ראובני: זה סעיף ההכשרה.

איתן גינזבורג: אי ההכשרה, על איזה כלי?

חוה ראובני: עכשיו אנחנו מדברים על גלגינוע.

חוה ראובני: כל הסעיפים הבאים, המקבץ הבא, כולו גלגינוע.

חוה ראובני: כאן הקנס הוא ממילא כבר 250 שקלים ואנחנו עושים כאן שוב את הפיצול בין מחזיר האור שיהיה 250 שקלים ובשורה הבאה – (יג) –

179ד יבוא: מספר מספר פירוט נוסף לעבירה דרגת סידורי התקנה הקנס 179ד1 122ב(ב) באי חבישת קסדת מגן קשורה ברצועה ה

איתן גינזבורג: זה גם 1,000 שקלים?

חוה ראובני: שתי השורות האלה יחד, הקסדה 1,000 ומחזיר האור של הקסדה 250.

איתן גינזבורג: ואי קשירה גם 1.000.

חוה ראובני: לא לקשור קסדה, שווה לא לחבוש קסדה.

חוה ראובני: במצב של תאונה, הקסדה תעוף.

חוה ראובני: התעופה המפורסמת של הכדורגלן אבי כהן.

179ה יבוא: מספר מספר פירוט נוסף לעבירה דרגת סידורי התקנה הקנס 179ו 122ג ה זה תווית סימון ואי שינוי מבנה.

179ה יבוא: של גלגינוע.

179ה יבוא: שוב, בהתאמה למה שיש לנו עם האופניים.

179ה יבוא: זאת חובת התקינות של הכלי.

179ה יבוא: אם אני זוכרת נכון, דרגה ב'.

איתן גינזבורג: 250 שקלים.

חוה ראובני: כן.

חוה ראובני: כאן זה לא שינוי מבנה.

חוה ראובני: כאן זה לא אי תקינה אלא כלי לא תקין.

איתן גינזבורג: ב-39טו1(א), אחרי ב"50א3" קבעתם תקני בלבד – ה'.

חוה ראובני: כאן תקני, עמידה בתקן.

חוה ראובני: כאן תקין.

חוה ראובני: לא מקולקל.

חוה ראובני: זאת חובת פנסים שיהיו על הכלי.

איתן גינזבורג: מה גובה הקנס?

חוה ראובני: ב' – 250 שקלים.

חוה ראובני: עד כאן לגבי גלגינוע.

חוה ראובני: הסעיפים הבאים זאת למעשה חזרה על מה שדיברנו קודם לגבי החניה בתחנות אוטובוס.

חוה ראובני: בסעיף של צו עבירות קנס שמסמיך את אכיפת החניה של הרשויות המקומיות.

איתן גינזבורג: זה בעצם אותו הדבר.

חוה ראובני: זה בדיוק אותו הדבר.

חוה ראובני: כתוב כאן.

חוה ראובני: אנחנו מקפידים לשמור שהסמכויות יהיו זהות.

איתן גינזבורג: בסדר.

איתן גינזבורג: נקרא את זה.

חוה ראובני: בפרט 3 –

12 יבוא: מספר מספר פירוט נוסף לעבירה דרגת

12 יבוא: 12א 72(א)(12) באזור שאיננו אזור קנס מוגדל, למעט ד

12 יבוא: במספר סידורי 13, בטור "פירוט נוסף לעבירה" בסופו יבוא "בעצירה בלבד בתחנת אוטובוס".

13 יבוא: מספר מספר פירוט נוסף לעבירה דרגת

13 יבוא: 13 72(א)(12) באזור קנס מוגדל, למעט בעצירה ה

13 יבוא: תחילה תחילתו שלצו זה 30 ימים מיום פרסומו.

איתן גינזבורג: אגב, למה 30 ימים ולא פחות?

חוה ראובני: זה הסטנדרט באכיפה פלילית.

חוה ראובני: נותנים לציבור התראה.

חוה ראובני: מפרסמים מה עוד שהן הפקחים העירוניים והן המשטרה צריכים להיערך לתת את הדוחות האלה.

אביגיל כספי: זאת הנחיית יועץ.

חוה ראובני: זה רוחבי.

איתן גינזבורג: הנחיית יועץ, זה כמעט כמו הר סיני.

איתן גינזבורג: אסור לפקפק ולשאול שאלות.

איתן גינזבורג: תודה רבה על העבודה ועל המאמץ.

איתן גינזבורג: כמו שאמרתי באמצע הדיון וגם אמר את זה חברי חבר הכנסת סעדי, אני מברך גם על האחדת הקנסות שלא היו קיימים וגם על האחדה בין הכלים השונים כך שעכשיו יהיה ברור לכולם, בטח ביחס לכלים החשמליים, כיצד להשתמש בהם וכולי.

איתן גינזבורג: דעתי עדיין אינה נוחה ביחס להעלאת סכום הקנס.

איתן גינזבורג: יש לומר שזו העלאה מאוד משמעותית של 50-40 אחוזים ביחס לשימוש בטלפון סלולרי.

איתן גינזבורג: אני חושב ש-1,000 שקלים זה קנס מאוד מאוד נכבד ולהעלות אותו לרמה של קנס של1,500 שקלים, זה צריך להיות משהו הרבה יותר מבוסס מעבר להחלטת ממשלה.

איתן גינזבורג: הסתיים לנו זמן הדיון ומנהלת הוועדה מושכת במקטורני, מטאפורית, אנחנו נסיים את הדיון ונבקש לקיים דיון נוסף.

איתן גינזבורג: למנהל הדיון היו קשיים הבנה.

איתן גינזבורג: לקח לי זמן להבין חלק מהדברים.

איתן גינזבורג: (היו"ר מיכאל מרדכי ביטון)

מיכאל ביטון: לא נראה לי שזאת בעיית הבנה.

איתן גינזבורג: לקחתי על עצמי את חוסר ההבנה.

איתן גינזבורג: בכל מקרה, אני אשמח, גברתי מנהלת הוועדה ואדוני יושב ראש הוועדה, אם אפשר יהיה לקיים דיון במועד מוקדם ככל הניתן על מנת שנוכל להשלים את הדיון ואת ההצבעה על התקנות.

מיכאל ביטון: כמה אחוזים השלמתם?

איתן גינזבורג: קראנו את כל הצו.

איתן גינזבורג: צריך להצביע ולהחליט מה כן ומה לא.

מיכאל ביטון: סיימתם את ההקראה.

איתן גינזבורג: כן.

איתן גינזבורג: הייתה הקראה ועכשיו צריך להחליט להצביע על הסעיפים.

איתן גינזבורג: נראה לי שאין מחלוקת ביחס לכלים החשמליים.

מיכאל ביטון: יש את העניין הזה של התעריף שדעתך לא נוחה ממנו.

איתן גינזבורג: אני אגע בזה.

איתן גינזבורג: נראה לי שצרי לבדוק יותר לעומק את העניין הזה.

איתן גינזבורג: ביחס לתחבורה ציבורית השתכנעתי שיש בזה היגיון.

איתן גינזבורג: בכל הנוגע לקסדה, האם 1,000 שקלים זה הסכום שצריך להיות או לא, נרצה לחשוב על זה.

מיכאל ביטון: תן להם את שיעורי הבית, אם הולכים להצבעה, מה הדברים שאתה רוצה לבדוק ולתקן.

איתן גינזבורג: אני אחזור עליהם.

איתן גינזבורג: דיברנו על נושא הטלפון הסלולרי בנהיגה, על העלאת הסכום מ-1,000 שקלים ל-1,500 שקלים.

איתן גינזבורג: נבחן את זה שוב.

איתן גינזבורג: כל הקנסות שהם בדרגה כמעט החמורה ביותר, 1,000 שקלים על אי חבישת קסדה, איסור רכיבה וכולי, אני חושב שזה נכון במצב שבו אנחנו נמצאים אבל אני רוצה לתת לזה מחשבה נוספת.

איתן גינזבורג: אם יש לכם נתונים נוספים, אנחנו נשמח לקבל אותם.

איתן גינזבורג: בכל הנוגע לתחבורה הציבורית, אני חושב שזה הדבר הנוסף שיש לנו כאן.

חוה ראובני: וחסימת החניות.

איתן גינזבורג: חסימת חניות נכים.

איתן גינזבורג: אנחנו נבחן את כל התעריפים ונתכנס כאן ממש ממש בקרוב.

איתן גינזבורג: אני מאוד מודה לכולכם ולכולכן על הזמן, על המאמץ ועל העבודה הטובה.

איתן גינזבורג: תודה לצוות הוועדה וליושב ראש הוועדה על כך שאפשרתם.

מיכאל ביטון: תודה לך על המסירות ועל שאפשרת לנו לבוא לעבודה ב-10:30.

איתן גינזבורג: חברים, תודה רבה.

איתן גינזבורג: הישיבה נעולה.